Legal Document

Category: 263

Text:
47. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ.ΔΙΔΑΔ/12/3/10279 της 25/25 Απρ.1989 (ΦΕΚ Β΄298) Διορισμός με προσόν είτε απολυτήριο τίτλο αντίστοιχης ειδικότητας αναγνωρισμένης κατώτερης σχολής ή τριετή αντίστοιχη εμπειρία. Έχοντας υπόψη: 1.Τις διατάξεις του άρθρ.17 παρ.12 του Νόμ. 1586/86. 2.Τις διατάξεις του άρθρ.14 του Π.Δ. 194/88, αποφασίζουμε: Άρθρο μόνο.-1.Στις περιπτώσεις που δεν καθίσταται δυνατή η πλήρωση θέσεων κλάδων κατηγορίας ΔΕ για τους οποίους ως τυπικά προσόντα διορισμού απαιτούνται τα προβλεπόμενα από τη διάταξη του άρθρ.14 παρ.1 του Π.Δ. 194/1988 «Καθορισμός των προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου» διότι δεν προσήλθε κανείς υποψήφιος με τα πιο πάνω προσόντα, ή προσήλθαν λιγότεροι από τις προς πλήρωση θέσεις, επιτρέπεται ο διορισμός με προσόν είτε απολυτήριο τίτλο αντίστοιχης ειδικότητας αναγνωρισμένης κατώτερης σχολής ή τριετή τουλάχιστον αντίστοιχη εμπειρία, αποδεικνυόμενη με σχετικό βιβλιάριο του οικείου ασφαλιστικού φορέα. 2.Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω απόφαση κυρώθηκε και έχει ισχύ νόμου, από τις δημοσιεύσεώς της στην Εφημερίδα της Κυβερνήσεως με την περίπτ.β΄άρθρ.78 Νόμ.1943/10-11Απρ.1991(ΦΕΚ Α΄50), ανωτ.σελ.316,936. Σελ. 324,532(δ) Τεύχος 1188-Σελ. 124